PF พุ่งกระฉูด 10% ลุ้น Q4 บุ๊กกำไรขายโรงแรมในญี่ปุ่น 1.44 พันลบ. หนุนปีนี้เทิร์นอะราวด์
PF พุ่งกระฉูด 10% ลุ้น Q4 บุ๊กกำไรขายสกีรีสอร์ต Kiroro ในญี่ปุ่น 1.44 พันลบ. หนุนปีนี้เทิร์นอะราวด์! โบรกฯเชียร์ซื้อเป้า 0.55 บาท แถมหุ้นต่ำบุ๊ก
PF พุ่งกระฉูด 10% ลุ้น Q4 บุ๊กกำไรขายสกีรีสอร์ต Kiroro ในญี่ปุ่น 1.44 พันลบ. หนุนปีนี้เทิร์นอะราวด์! โบรกฯเชียร์ซื้อเป้า 0.55 บาท แถมหุ้นต่ำบุ๊ก
13 ธ.ค. 2564

ผู้สื่อข่าวรายงานว่า วันนี้(13 ธ.ค.64) ราคาหุ้นบริษัท พร็อพเพอร์ตี้ เพอร์เฟค จำกัด (มหาชน)  หรือ PF ณ เวลา 10:44 น.อยู่ที่ระดับ 0.54 บาท บวก 0.05 บาท หรือ 10.20% ด้วยมูลค่าซื้อขาย 95.42 ล้านบาท ขณะที่มูลค่าหุ้นทางบัญชีต่อหุ้นอยู่ที่ระดับ 1.24 บาท

บล.ดีบีเอส วิคเคอร์ส (ประเทสไทย) ระบุในบทวิเคราะห์ฯ(23 พ.ย.64) ว่า แนะ”ซื้อเก็งกำไร”หุ้น PF หลังขายโรงแรมคิโรโระ ญี่ปุ่น มูลค่า 4.36 พันล้านบาท คาดว่าจะได้กำไรหลังภาษีที่ 1,440 ล้านบาท หรือ 0.15 บาทต่อหุ้น
โดยหลังจาก 9 เดือนปี 64 ประกาศขาดทุนเหลือน้อยลงเป็น 73 ล้านบาท เพราะไตรมาส 3/64 มีกลับรายการภาษีเป็นบวก หากให้ไตรมาส 4/64 มีขาดทุนจากการดำเนินงานอีก 200 ล้านบาท แต่กลายเป็นว่าปี 64 จะพลิกเป็นกำไรสุทธิ 1.3 พันล้านบาท เทียบช่วงเดียวกันของปีก่อนขาดทุน 1.0 พันล้านบาท
นอกจากนั้น หากนำเงินที่ขายได้ไปชำระหนี้เงินกู้ทั้งหมด อัตราส่วนหนี้สินสุทธิต่อทุนจะลดลงเป็น 2.1 เท่า ณ สิ้นปี 64 จากไตรมาส 3/64 ที่ 2.4 เท่า หากกำหนดให้ซื้อขายด้วย P/BV ที่เพียง 0.4 เท่า ราคาพื้นฐานจะขยับขึ้นเป็น 0.55 บาท หรือคิดเป็น P/E เพียง 4 เท่า ราคาปิดยังมีส่วนเพิ่มได้ 17%
โดยก่อนหน้านี้นายศานิต อรรถญาณสกุล ประธานเจ้าหน้าที่บริหาร  PF เปิดเผยว่า ในวันที่ 22 พฤศจิกายน 2564 ที่ผ่านมา KIRORO RESORT HOLDINGS CO., LTD (KRH) ซึ่งเป็นบริษัทย่อยที่ PF ถือหุ้นทั้งทางตรงและทางอ้อมรวม 99.70% ได้ทำสัญญาการขายคิโรโระ รีสอร์ท ประเทศญี่ปุ่น ซึ่งประกอบด้วยโรงแรม 2 แห่ง รวม 422 ห้องพัก และลานสกี มูลค่ารวม 15,000 ล้านเยน หรือคิดเป็น 4,357.59 ล้านบาท (อัตราแลกเปลี่ยน 100 เยน เท่ากับ 29.0506 บาท) ให้กับ GODO KAISHA KIRORO MANAGEMENT (GKKM) และ NAPIEN TOKUTEI MOKUTEKI KAISHA (กองทุนทรัสต์ NAPIER TMK) โดยกระบวนการจะแล้วเสร็จภายในเดือนพฤศจิกายน 2564
“การขายธุรกิจโรงแรมครั้งนี้ เป็นส่วนหนึ่งของการบริหารจัดการการลงทุนในประเทศญี่ปุ่น ให้สอดคล้องกับแผนกลยุทธ์ของบริษัท เป็นการขายในระดับราคาที่ทำกำไร และหันมาโฟกัสกับการลงทุนในธุรกิจพัฒนาอสังหาริมทรัพย์ที่เรามีความเชี่ยวชาญ” นายศานิต กล่าว
อย่างไรก็ตามบริษัทยังมีโครงการคอนโดมิเนียม ยู คิโรโระ ที่ก่อสร้างแล้วเสร็จพร้อมโอนกรรมสิทธิ์อีก 1,200 ล้านบาท ซึ่งโครงการสามารถตอบโจทย์ทั้งกลุ่มที่ต้องการบ้านพักตากอากาศและกลุ่มนักลงทุน จึงสร้างยอดขายได้ดีและใกล้ปิดการขายโครงการแล้ว ซึ่งลูกค้าคอนโดมิเนียม ยู คิโรโระ ยังคงสามารถใช้บริการสกีและสิ่งอำนวยความสะดวกต่าง ๆ ของส่วนโรงแรมได้เช่นเดิม
สำหรับเงินที่ได้จากการขายสินทรัพย์ดังกล่าว บริษัทจะนำมาชำระหนี้คืนให้กับสถาบันการเงิน ซึ่งจะทำให้อัตราส่วนหนี้สินสุทธิต่อทุน (D/E) ของบริษัทลดลง เป็นไปตามแผนงานที่วางไว้ นอกจากนี้ ยังจะนำมาขยายการลงทุนในโครงการร่วมทุนภายในประเทศเพิ่มเติมกับ 3 พันธมิตรจากต่างประเทศ ประกอบด้วย ฮ่องกง แลนด์, ซูมิโตโม ฟอเรสทรี และเซกิซุย เคมิคัล
โดยในปี 2565 บริษัทวางเป้าหมายยอดขาย (Presale) จากโครงการภายใต้การร่วมทุนกับทั้ง 3 พันธมิตร ไว้ที่ 3,000 ล้านบาท ซึ่งในเดือนธันวาคม 2564 จะมีการเปิดขายโครงการที่ร่วมทุนกับฮ่องกง แลนด์ เป็นโครงการที่ 2 ได้แก่ โครงการ เลค เลเจ้นด์ บางนา-สุวรรณภูมิ มูลค่าโครงการ 6,080 ล้านบาท ซึ่งโครงการนี้เป็นการขยายฐานลูกค้าไปยังกลุ่มซูเปอร์ลักซ์ชัวรี่อย่างต่อเนื่อง
นอกจากนี้ ในเดือนธันวาคม 2564 บริษัทยังจะลงทุนเพิ่มเติมในโครงการทำเลเขาใหญ่ ที่มีมูลค่าโครงการรวม 3,000 ล้านบาท โดยเตรียมจะเปิดตัวโครงการ เบลล่า เดล มอนเต้ เขาใหญ่ เฟส 2 หลังเฟสแรกมีกระแสตอบรับดี ทำให้บริษัทเร่งขยายเฟส 2 เพื่อเปิดตัวบ้านริมทะเลสาบแห่งใหม่
ด้านบริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุว่า ขณะนี้ได้แนะนำ “ซื้อเก็งกำไร” หุ้น PF หลังมีข่าวดีขายโรงแรมและลานสกีคิโรโระ ในประเทศญี่ปุ่น โดยคาดว่าจะได้กำไรหลังภาษีที่ 1,440 ล้านบาท หรือคิดเป็น 0.15 บาทต่อหุ้น หลังจากที่ PF ประกาศงบช่วง 9 เดือนแรกของปี 2564 มีผลขาดทุนน้อยลงเหลือเป็น 73 ล้านบาท เพราะไตรมาส 3/2564 มีรายการภาษีเป็นบวก หากให้ไตรมาส 4/2564 มีผลขาดทุนจากการดำเนินงานอีก 200 ล้านบาท แต่กลายเป็นว่าในปี 2564 จะพลิกเป็นกำไรสุทธิ 1,300 ล้านบาท เพิ่มขึ้นจากปีก่อนที่มีผลขาดทุนกว่า 1,000 ล้านบาท
นอกจากนี้ หากนำเงินที่ขายได้ไปชำระหนี้เงินกู้ทั้งหมด อัตราส่วนหนี้สินสุทธิต่อทุน ณ สิ้นปี 2564 จะลดลงเป็น 2.1 เท่า จากไตรมาส 3/2564 ที่ 2.4 เท่า ซึ่งหากกำหนดให้ซื้อขายด้วย P/BV ที่ 0.4 เท่า ราคาพื้นฐานจะขยับขึ้นเป็น 0.55 บาทต่อหุ้น หรือคิดเป็น P/E เพียง 4 เท่า ราคาปิดยังมีส่วนเพิ่มได้ 17%